Калин Вълов
За теб копнея, за твойто тяло бяло…

chitanka.info

За теб копнея,

за гласа ти, за твойто бяло тяло.

Далеч съм днес, но ще се завърна,

за да те погаля, целуна и прегърна.

За теб се моля

и дните ми прекрасни са, когато си в съня ми.

Далеч съм днес, но ще се завърна,

за да те обичам и вечно да си моя.

За теб жадувам,

за устните ти, за твоя поглед жарък.

Далеч съм днес, но ще се завърна.

А помежду ни… Какво ще се получи?

Знам ли! Нямам си представа.

За теб живота си бих дал, за да си щастлива,

да си вечно същата — усмихната, лъчезарна, мила.

Далеч съм днес, но вярвай, ще се върна.

Тъгата и сълзите от очите ти красиви

с устни жадни аз да ги отпия.

Копнея да те имам все такава,

неустоима, красива и изящна.

Моля се да те имам все такава,

честна, достойна и любяща.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.